Ons is trots op Cameron van der Burgh, Paul Whitehead en Mimi Coertse!
Die Olimpiese swemmer, Cameron van der Burgh is 'n Suid-Afikaanse ambassadeur om op trots te wees. Hy het met 'n goue medalje in Londen weggestap, 'n silwer by die afgelope spele in Rio en sy visier is gerig op nog 'n medalje in Tokio in 2020. Hy het ook die gesogte Orde van Ikahmanga toekenning in 2014 ontvang vir sy uitmuntende prestasie in sport.
Paul Whitehead het sy honneursgraad in argitektuur by Kovsies verwerf. Hy het vir die snaaksigheid vir 'n dinee in 2012 vir homself en 'n paar vriende houtstrikdassies gemaak. Dit was egter so treffer, dat hy tans voltyds dié besigheid bedryf terwyl sy ma en drie werknemers hom help. Sy strikdasse word selfs in Nederland versprei!
Mimi Coertse was vir 17 jaar die primadonna operasanger in Wene. Dié sopraan was een van die beste koloratuur-sangers en kon tot twee oktawe hoër as die gemiddelde mens sing en het ook die gesogte Kammersangerin-titel in 1966 ontvang. Ons vier haar 85ste verjaarsdag saam met die Cantare kinderkoor.